Red Beat รหัสร้อน

Red Beat รหัสร้อน สตูดิโออัลบั้มชุดที่ 3 ของ คริสติน่า อากีล่าร์ วางจำหน่ายทั่วประเทศเมื่อวันที่ 14 มกราคม พ.ศ. 2537 ภายใต้สังกัด จีเอ็มเอ็ม แกรมมี่ ผลงานระดับมาสเตอร์พีซของ คริสติน่า อากีล่าร์ กับยอดขายที่ถล่มทลายที่สุด ถึง 3.5 ล้านตลับ การันตีด้วยยอดขายเปิดตัวสัปดาห์แรก 7 วัน 3 แสนตลับ  สร้างสถิตินักร้องหญิงที่มียอดขายเปิดตัวสูงที่สุดของเมืองไทย และยังครองแชมป์สถิตินักร้องหญิงที่มียอดขายล้านตลับติดกัน 3 อัลบั้มซ้อน 

**รายชื่อเพลง**

**ประวัติ**
หลังจากปล่อยให้เพลงแดนซ์จากต่างประเทศเข้ามาครองความนิยมในหมู่วัยรุ่นกันอยู่พักใหญ่ คริสติน่า อากีล่าร์ ก็กลับมาทวงบัลลังก์ราชินีเพลงแดนซ์เมืองไทย โดยเปิดตัวสุดเซอร์ไพรส์ครั้งแรกใน เพลง ไม่ยากหรอก บนเวทีคอนเสิร์ต 10 ปี แกรมมี่ เรียกเสียงกรี๊ดเสียงฮือฮาอย่างถล่มทลาย หลังจบคอนเสิร์ตก็เกิดกระแสถามหาอัลบั้มชุดนี้ทันทีทั้งที่ยังไม่รู้คอนเซ็ปต์หรือชื่ออัลบั้มแต่อย่างใด และเมื่อทันทีที่เพลง ไม่ยากหรอก ออกอากาศทางวิทยุเป็นครั้งแรก ถูกขอให้เปิดตามรายการวิทยุ จนทยานขึ้นชาร์ตอันดับ 1 ทุกคลื่นวิทยุทันที และเมื่อทันทีที่มีการพรีเมียร์ MV ไม่ยากหรอก ทางรายการ BANG BANG BANGKOK เมื่อวันที่ 14 มกราคม 2537 ทางสถานีโทรทัศน์ช่อง 9 สร้างสถิติเรตติ้งสูงสุดเป็นประวัติการณ์ของรายการเพลงเมืองไทย เป็นการกลับมาที่ร้อนแรงและทรงพลังที่สุด กลายเป็น Talk of the Town เพียงชั่วข้ามคืน  และเมื่ออัลบั้มวางแผงไปได้เพียงหนึ่งสัปดาห์ สามารถกวาดยอดขายถล่มทลายได้สูงถึงสามแสนตลับ และอีกไม่กี่สัปดาห์ต่อมาก็สามารถกวาดยอดขายประเดิมหนึ่งล้านแรกภายในเวลา 1 เดือนเท่านั้น จนได้รับฉายาจากบรรดาสื่อว่าเป็นอัลบั้ม อัศวินม้าขาว ที่สามารถช่วงชิงบัลลังก์เพลงแดนซ์จากต่างประเทศที่กำลังฮิตอยู่ได้อย่างสมศักดิ์ศรีเจ้าแม่เพลงแดนซ์ของเมืองไทย หลังจากที่อัลบั้มชุดนี้มีอดขายสูงเกินล้านตลับจึงมีการฉลองความสำเร็จรูปครั้งนี้โดยการเปลี่ยนปกอัลบั้มด้วยปก Pop Art ที่สวยมีสีสันสะดุดตา พร้อมกับรูปเซ็ท Summer Heat สุด Exclusive

**คอนเสิร์ต**
Christina Non-Stop Concert วันที่ 19 กุมภาพันธ์ 2537 มาบุญครอง MBK HALLจำนวน 2 รอบ
*Concert Dance Party กับ คริสติน่า ตอนไปด้วยกันไม่ยากหรอก วันที่ 9 เมษายน 2537 มาบุญครอง MBK HALL จำนวน 1 รอบ

**Young Christina Dancer**
Young Christina Dancer โครงการที่เฟ้นหานักเต้นมือสมัครเล่น ทั้งเด็กและวัยรุ่นจากทั่วประเทศ เพื่อร่วมขึ้นแสดงบนเวที Christina Non-Stop Concert ร่วมกับคริสติน่า อากีล่าร์ และร่วมขึ้นแสดงในหลาย ๆ คอนเสิร์ต เช่น โลกดนตรี 7 สีคอนเสิร์ต ฯลฯ อื่น ๆ อีกมากมาย

**ยอดขาย**
อัลบั้ม Red Beat รหัสร้อน สามารถทำยอดขายจากทั่วประเทศสูงถึง 3.5 ล้านตลับ และทำยอดขายเกินล้านตลับได้ภายในเวลาเพียง 30 วัน (1 เดือน) ในช่วงสัปดาห์แรกของการวางแผงอัลบั้ม สามารถทำยอดขายเปิดตัวได้ถึง 3 แสนตลับ ภายใน 7 วัน เป็นสถิติสูงสุดของแกรมมี่ ถูกจัดอันดับเป็นอัลบั้มที่ที่ขายดีที่สุดอันดับที่ 1 ของแกรมมี่ในปี 2537 และเป็นอัลบั้มที่ขายดีที่สุดของแกรมมี่ตลอดกาลอันดับที่ 3

**รางวัล**
รางวัลโทรทัศน์ทองคำครั้งที่ 9 ประจำปี 2537 สาขา สาขาประเภทเพลงและมิวสิกวิดีโอดีเด่น จากเพลง รักเธอที่สุด 

**ความสำเร็จ**
 ถูกจัดอันดับเป็น Best Of The Year 1994 อัลบั้มที่ดีที่สุดของแกรมมี่อันดับ 1 ประจำปี 2537 โดย GMM Superstar เมื่อวันที่ 20 มกราคม 2560 - ถูกจัดอันดับเป็น The Best Of Decade 90’s อัลบั้มที่ดีที่สุดแห่งยุค 90’s อันดับที่ 2โดย GMM Superstar เมื่อวันที่ 31 มีนาคม 2560- ถูกจับอันดับเป็น 33 Best-Selling Alblums Of All Time 33 อันดับ อัลบั้มที่ขายดีที่สุดของแกรมมี่ อันดับที่ 3 (จาก 33 อันดับ)โดย GMM Superstar เมื่อวันที่ 6 พฤษภาคม 2560 
*ถูกจัดอันดับเป็น Best Female Alblums อัลบั้มที่ขายดีที่ตลอดกาลของศิลปินหญิงแกรมมี่ อันดับ 1 โดย GMM Superstar เมื่อวันที่ 18 มิถุนายน 2560 
*ถูกจัดอันดับเป็น The Best Of 100 ร้อยอันดับ อัลบั้มที่ดีที่สุดตลอดกาลของแกรมมี่ อันดับที่ 4 โดย GMM Superstar เมื่อวันที่ 25 ธันวาคม 2560- ถูกจัดอันดับเป็น The Fastest Million Coppies Alblum อัลบั้มที่ล้านตลับเร็วที่สุด อันดับ 3 (1 เดือน) โดย GMM Superstar เมื่อวันที่ 6 มีนาคม 2563 - เป็นอัลบั้มที่เปิดตัวแรงที่สุดของแกรมมี่ (7 วัน 3 แสน) โดย GMM Superstar เมื่อวันที่ 10 มีนาคม 2563

**อ้างอิง**
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายจีเอ็มเอ็ม แกรมมี่
หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของคริสติน่า อากีล่าร์